# Steffi Graf

| Štefi Graf
 |
| --- |
|   |
| **Osobni podaci** |
| **Država** |  Nemačka
 |
| **Rođenje** | 14. jun 1969. Manhajm tadašnja Zapadna Nemačka današnja Nemačka
 |
| **Prebivalište** | Las Vegas, Nevada, SAD
 |
| **Visina** | 1.76 m
 |
| **Stil igre** | desnom rukom (jednoručni bekhend)
 |
| **Zarada** | 21.895.277 $
 |
| **Singlovi** |
| **Omjer karijere** | 902-115
 |
| **Osvojeni turniri** | 107
 |
| **Najbolji plasman** | **Br. 1** (17. avgust 1987)
 |
| **Grand Slamovi** |
|  Australian Open | **P** (1988, 1989, 1990, 1994)
 |
|  Roland-Garros | **P** (1987, 1988, 1993, 1995, 1996, 1999)
 |
|  Wimbledon | **P** (1988, 1989, 1991, 1992, 1993, 1995, 1996)
 |
|  US Open | **P** (1988, 1989, 1993, 1995, 1996)
 |
| **Parovi** |
| **Omjer karijere** | 173-72
 |
| **Osvojeni turniri** | 11
 |
| **Najbolji plasman** | Br. 5 (21. novembar 1988)
 |

**Štefani Marija "Štefi" Graf** (*Stefanie Maria "Steffi" Graf*; rođena 14. juna 1969. u Manhajmu, Zapadna Nemačka) je nemačka teniserka.

Jedna je od najpoznatijih i najuspešnijih teniserki u istoriji ovog sporta. Za svojih sedamnaest godina profesionalne karijere osvojila je 107 VTA turnira u pojedinačnoj konkurenciji (uz odnos pobeda i poraza 901-115) i 11 turnira u parovima (uz odnos pobeda i poraza 173-72).

U istoriju je ušla 1988. godine kao treća žena u istoriji koja je osvojila grend slem, odnosno pobedila na četiri najvažnija i najprestižnija turnira u istoj sezoni. Te je godine postavila još jedan rekord koji će teško biti nadmašen: osim što je osvojila sva četiri velika turnira, bila je i olimpijska pobednica. Taj podvig su novinari kasnije prozvali Golden slem, i on do danas nije ponovljen.

Od aktivnog tenisa oprostila se 13. avgusta 1999, udala se za američkog tenisera Andre Agasija, s kojim ima dvoje dece.

## Stil i dostignuća

Štefi Graf je ukupno 377 nedelja bila prva na VTA listi, i takav rezultat niko nije uspeo da ugrozi. Osam godina završavala je kao najbolja na svetu. Štefi Graf je jedina teniserka koja je svaki od četiri najveća teniska turnira na svetu osvajala bar po četiri puta, a zahvaljujući zlatnoj medalji na Olimpijskim igrama u Seulu i osvajanju sva četiri najveća turnira te godine u njenu čast uveden je termin *Zlatni slem*.

Štefi Graf bila je jedinstvena i po tome što je podjednako dobro igrala na svim podlogama. Šest puta bila je najbolja na Rolan Garosu, sedam puta na terenima Vimbldona, uspela je da "spoji" trinaest finala na najvećim turnirima, od Otvorenog prvenstva Francuske 1987. do istog takmičenja 1990. Od toga, pobedila je u devet, a izgubila u četiri finala.

Povukla se 1999. godine, postavši najbolje plasirana teniserka u istoriji koja je odlučila da više ne igra. U tom trenutku, bila je treća na VTA listi. Taj rekord srušila je Žistin Enen devet godina kasnije: kada se povukla 2008. godine, bila je prva teniserka planete.

Imala je spektakularan forhend, uz dobre ostale udarce, veoma brza, uvek savršeno fizički spremna. Znala je da stigne lopte za koje se činilo da su neuhvatljive.

## Karijera

Otac Peter bio joj je prvi trener, a drveni reket dobila je kada je imala tri godine. Sa četiri je izašla na teren i prvi turnir odigrala je kada je imala pet godina. Prvi profesionalni turnir odigrala je već 1982. godine.

NJen prvi turnir bio je turnir u Štutgartu. U drugom kolu ju je pobedila dvostruka pobednica Otvorenog prvenstva Sjedinjenih Država Trejsi Ostin pobedila ju je u prvom kolu, 6:4, 6:0 i 'ubila' trinaestogodišnju Štefi izjavom: "Postoje stotine ovakvih devojčica u Americi". Dvanaest godina kasnije, srele su se drugi, i poslednji, put. Bilo je 6:0, 6:0 za Graf.

Prvu profesionalnu sezonu završila je na 124. mestu, sledeće godine bila je 22, a 1985. godinu završila je na petom mestu. Prvu titulu osvojila je 1986. godine, a te godine osvaja još sedam turnira i završava kao treća teniserka sveta. 1987. godine osvojila je svoj prvi grend slem turnir, Otvoreno prvenstvo Francuske, u čijem finalu je pobedila "veliku kraljicu" Martinu Navratilovu. Nakon što je 1988. osvojila sva četiri turnira i zlatnu medalju na Olimpijskim igrama u Seulu, Štefi Graf postala je nova teniska kraljica.

Vladavina je trajala dugo, a prva velika kriza nastala je 1991. godine. Problemi sa povredama, lični problemi, gubitak forme i dolazak nove zvezde Monike Seleš. Jedinu titulu te godine Graf je osvojila u Vimbldonu, kada Selešova nije učestvovala. Velika bitka Seleš—Graf trajala je nekoliko godina. Završetak divne priče bio je potpuno poražavajući. Psihopata Ginter Parke, navijač Štefi Graf, napao je i nožem povredio Moniku Seleš na turniru u Hamburgu. Graf je ponovo postala igračica 'broj jedan', ali je drugi period dominacije bio 'obojen' pričom o Parkeu i nepravdi. Selešova se vratila 1995. godine, bila je ponovo jedna od najboljih, ali nije bila u nekadašnjoj formi. Jedno vreme, Selešova i Grafova su čak delile prvo mesto na VTA listi.

Veliki problemi 1995. godine, optužbe za utaju poreza, hapšenje njenog oca Petera, nisu srušili Grafovu. Ostala je najbolja, ali je već 1997. godine, zahvaljujući povredama, počela da propušta previše turnira da bi ostala prva. Martina Hingis postala je nova teniska kraljica. Štefi Graf je osvojila svoj poslednji grend slem turnir 1999. godine, kada je pobedila Hingisovu u finalu Otvorenog prvenstva Francuske. Svoje poslednje finale odigrala je te godine u Vimbldonu, kada je izgubila od mlade Amerikanke Lindzi Devenport.

Jedna od najvećih zvezda belog sporta povukla se u avgustu 1999. godine. Tada je bila treća na VTA listi.

## Privatni život

NJen otac Peter bio je dominantna figura u njenom životu do 1995. godine, kada je uhapšen zbog utaje poreza. Graf se tada oslobodila očevog uticaja i stekla nekoliko prijatelja među teniserkama i teniserima, što joj je on ranije zabranjivao. Nedugo nakon toga, počela je da izlazi s američkim teniserom Andreom Agasijem. Venčali su se 22. oktobra 2001. godine, a prisustvovale su samo njihove majke kao svedoci. Četiri dana kasnije, rođen je njihov sin DŽejden Gil. NJihova kćerka DŽez El, rođena je 3. oktobra 2003. godine.

## Grend slem finala

### Pojedinačno (31)

#### Pobede (22)

|  |  |  |  |
| --- | --- | --- | --- |
| **Godina** | **Turnir** | **Protivnica u finalu** | **Rezultat** |
| 1987 | Otvoreno prvenstvo Francuske |  Martina Navratilova | 6–4, 4–6, 8–6
 |
| 1988 | Otvoreno prvenstvo Australije |  Kris Evert | 6–1, 7–6(3)
 |
| 1988 | Otvoreno prvenstvo Francuske (2) |  Nataša Zvereva | 6–0, 6–0
 |
| 1988 | Vimbldon |  Martina Navratilova | 5–7, 6–2, 6–1
 |
| 1988 | Otvoreno prvenstvo SAD |  Gabrijela Sabatini | 6–3, 3–6, 6–1
 |
| 1989 | Otvoreno prvenstvo Australije (2) |  Helena Sukova | 6–4, 6–4
 |
| 1989 | Vimbldon (2) |  Martina Navratilova | 6–2, 6–7(1), 6–1
 |
| 1989 | Otvoreno prvenstvo SAD (2) |  Martina Navratilova | 3–6, 7–5, 6–1
 |
| 1990 | Otvoreno prvenstvo Australije (3) |  Meri DŽo Fernandez | 6–3, 6–4
 |
| 1991 | Vimbldon (3) |  Gabrijela Sabatini | 6–4, 3–6, 8–6
 |
| 1992 | Vimbldon (4) |  Monika Seleš | 6–2, 6–1
 |
| 1993 | Otvoreno prvenstvo Francuske (3) |  Meri DŽo Fernandez | 4–6, 6–2, 6–4
 |
| 1993 | Vimbldon (5) |  Jana Novotna | 7–6(6), 1–6, 6–4
 |
| 1993 | Otvoreno prvenstvo SAD (3) |  Helena Sukova | 6–3, 6–3
 |
| 1994 | Otvoreno prvenstvo Australije (4) |  Aranča Sančez Vikario | 6–0, 6–2
 |
| 1995 | Otvoreno prvenstvo Francuske (4) |  Aranča Sančez Vikario | 7–5, 4–6, 6–0
 |
| 1995 | Vimbldon (6) |  Aranča Sančez Vikario | 4–6, 6–1, 7–5
 |
| 1995 | Otvoreno prvenstvo SAD (4) |  Monika Seleš | 7–6(6), 0–6, 6–3
 |
| 1996 | Otvoreno prvenstvo Francuske (5) |  Aranča Sančez Vikario | 6–3, 6–7, 10-8
 |
| 1996 | Vimbldon (7) |  Aranča Sančez Vikario | 6–3, 7–5
 |
| 1996 | Otvoreno prvenstvo SAD (5) |  Monika Seleš | 7–5, 6–4
 |
| 1999 | Otvoreno prvenstvo Francuske (6) |  Martina Hingis | 4–6, 7–5, 6–2
 |

#### Porazi (9)

|  |  |  |  |
| --- | --- | --- | --- |
| **Godina** | **Turnir** | **Protivnica u finalu** | **Rezultat** |
| 1987 | Vimbldon |  Martina Navratilova | 7–5, 6–3
 |
| 1987 | Otvoreno prvenstvo SAD |  Martina Navratilova | 7–6, 6–1
 |
| 1989 | Otvoreno prvenstvo Francuske |  Aranča Sančez Vikario | 7–6, 3–6, 7–5
 |
| 1990 | Otvoreno prvenstvo Francuske (2) |  Monika Seleš | 7–6, 6–4
 |
| 1990 | Otvoreno prvenstvo SAD (2) |  Gabrijela Sabatini | 6–2, 7–6
 |
| 1992 | Otvoreno prvenstvo Francuske (3) |  Monika Seleš | 6–2, 3–6, 10-8
 |
| 1993 | Otvoreno prvenstvo Australije |  Monika Seleš | 4–6, 6–3, 6–2
 |
| 1994 | Otvoreno prvenstvo SAD (3) |  Aranča Sančez Vikario | 1–6, 7–6, 6–4
 |
| 1999 | Vimbldon (2) |  Lindzi Devenport | 6–4, 7–5
 |

### Ženski parovi (4)

#### Pobede (1)

|  |  |  |  |  |
| --- | --- | --- | --- | --- |
| **Godina** | **Turnir** | **Partnerka** | **Protivnice u finalu** | **Rezultat** |
| 1988 | Vimbldon |  Gabrijela Sabatini |  Larisa Savčenko Neiland  Nataša Zvereva | 6–3, 1–6, 12-10
 |

#### Porazi (3)

|  |  |  |  |  |
| --- | --- | --- | --- | --- |
| **Godina** | **Turnir** | **Partnerka** | **Protivnice u finalu** | **Rezultat** |
| 1986 | Otvoreno prvenstvo Francuske |  Gabrijela Sabatini |  Martina Navratilova  Andrea Temesvari | 6–1, 6–2
 |
| 1987 | Otvoreno prvenstvo Francuske (2) |  Gabrijela Sabatini |  Martina Navratilova  Pem Šrajver | 6–2, 6–1
 |
| 1989 | Otvoreno prvenstvo Francuske (3) |  Gabrijela Sabatini |  Larisa Savčenko Neilend  Nataša Zvereva | 6–4, 6–4
 |

## Nagrade

* 1986: Nagrada Ženske teniske asocijacije za teniserku koja je najviše napredovala
* 1986: Nemačka ženska sportska ličnost godine
* 1987: Nagrada Ženske teniske asocijacije za teniserku godine
* 1987: Svetski šampion Međunarodne teniske federacije
* 1987: Nemačka ženska sportska ličnost godine
* 1987: Sportska ličnost godine po izboru magazina *United Press International*
* 1988: Nagrada Ženske teniske asocijacije za teniserku godine
* 1988: Svetski šampion Međunarodne teniske federacije
* 1988: BBS sportska ličnost godine
* 1988: Nemačka ženska sportska ličnost godine
* 1989: Nagrada Ženske teniske asocijacije za teniserku godine
* 1989: Svetski šampion Međunarodne teniske federacije
* 1989: Sportska ličnost godine po izboru magazina *Associated Press*
* 1989: Nemačka ženska sportska ličnost godine
* 1989: Sportska ličnost godine po izboru magazina *United Press International*
* 1990: Nagrada Ženske teniske asocijacije za teniserku godine
* 1990: Svetski šampion Međunarodne teniske federacije
* 1993: Nagrada Ženske teniske asocijacije za teniserku godine
* 1993: Svetski šampion Međunarodne teniske federacije
* 1994: Nagrada Ženske teniske asocijacije za teniserku godine
* 1995: Nagrada Ženske teniske asocijacije za teniserku godine
* 1995: Svetski šampion Međunarodne teniske federacije
* 1996: Nagrada Ženske teniske asocijacije za teniserku godine
* 1996: Svetski šampion Međunarodne teniske federacije
* 1996: Nagrada Ženske teniske asocijacije za najuzbudljiviju igračicu godine
* 1998: Nagrada Ženske teniske asocijacije za najuzbudljiviju igračicu godine
* 1999: Nagrada Ženske teniske asocijacije za najuzbudljiviju igračicu godine
* 1999: Nagrada Princ od Asturije
* 1999: Nagrada nemačke nacionalne televizije
* 1999: Nagrada Međunarodnog olimpijskog komiteta za sportsku ličnost veka
* 1999: Ženska sportska ličnost godine po izboru nemačke televizije "ARD"
* 1999: ESPY nagrada za žensku sportsku ličnost decenije
* 1999: Olimpijski orden dodeljen od strane dr Antonija Samaranča, predsednika MOK-a
* 1999: Nemačka ženska sportska ličnost godine
* 2002: Počasni građanin Baden-Virtemberga
* 2004: Ušla u ITF hol slavnih

## Rezultati protiv drugih teniserki

### Teniske legende

Pobede i porazi Štefi Graf u mečevima protiv drugih uspešnih i poznatih teniserki:

* Kris Evert 7—6
* DŽenifer Kaprijati 10—1
* Kim Klajsters 1—0
* Ana Kurnjikova 2—1
* Iva Majoli 7—0
* Hana Mandlikova 8—1
* Martina Navratilova 9—9
* Jana Novotna 29—4
* Gabrijela Sabatini 29—11
* Aranča Sančez Vikario 28—8
* Monika Seleš 10—5
* Helena Sukova 21—1
* Meri DŽo Fernandez 17—0
* Martina Hingis 7—2

### Aktivne teniserke

Pobede i porazi Štefi Graf u mečevima protiv teniserki koje su još uvek aktivne:

* Venus Vilijams 3—2
* Serena Vilijams 1—1
* Lindzi Devenport 8—6
* Ameli Morezmo 1—0
* Meri Pirs 4—2

## Reference

## Vanjske veze

* Zvanična prezentacija
* Štefi Graf Arhivirano 2020-11-30 na Wayback Machine-u na sajtu VTA
* Štefi Graf na sajtu Kupa federacija